stanford-oval/wikipedia huggingface dataset:
Anthony Edwards (koripalloilija)

| Anthony Edwards |
| --- | --- |
 Edwards pelaamassa Minnesota Timberwolvesille vuonna 2021.
Henkilötiedot
Syntynyt: 5. elokuuta 2001 (ikä 23) Atlanta, Georgia, Yhdysvallat
Kansalaisuus:   Yhdysvallat
Ammatti:  Koripalloilija
Koripalloilija
Lempinimi:  Ant-Man
Aktiivisena:  2020–
Pelipaikka:  Heittävä takamies
Pituus:  193 cm
Paino:  102 kg
Nyk. joukkue:  Minnesota Timberwolves
NBA-varaus:  1. varaus 2020 (Minnesota Timberwolves)
Pelaajaura
Yliopistojoukkueet
2019–2020:  Georgia
Seurajoukkueet
2020–:  Minnesota Timberwolves
Anthony DeVante Edwards (s. 5. elokuuta 2001 Atlanta, Georgia) on yhdysvaltalainen koripalloilija, pelipaikaltaan heittävä takamies. Hän pelaa NBA:n Minnesota Timberwolvesissa.
Edwards pelasi yliopistokoripalloa Georgian yliopiston joukkueessa kauden 2019–2020. Vuoden 2020 varaustilaisuudessa Minnesota Timberwolves varasi hänet ensimmäisellä varauksella. Pelissä Phoenix Sunsia vastaan 18. maaliskuuta 2021 Edwards teki 42 pistettä. Täten hänestä tuli NBA:n historian kolmanneksi nuorin 40 pistettä tehnyt pelaaja. Kauden päätteeksi Edwards oli toinen NBA:n vuoden tulokkaan äänestyksessä ja hän pääsi NBA:n ykköstulokastähdistöjoukkueeseen.
Toisella kaudellaan Edwards teki 40 pistettä kolme kertaa ja 30 pistettä yhdeksän kertaa. Pudotuspelidebyytissään Memphis Grizzliesiä vastaan hän teki 36 pistettä, mutta Timberwolves hävisi sarjan Grizzliesille 4–2.
Alen Bibic

| Alen Bibic |
| --- | --- |

Henkilötiedot
Syntynyt: 16. lokakuuta 1991 (ikä 33) Ugao, Jugoslavia
Kansalaisuus:   Ruotsi  Serbia
Jääkiekkoilija
Pelipaikka:  puolustaja
Maila:  vasen
Pituus:  195 cm
Paino:  101 kg
Seura
Seura:  TPS
Sarja:  SM-liiga
Pelinumero:  55
Pelaajaura
Pääsarjaura:  2011–
Aik. seurat:  Leksands IF (Allsv.) Almtuna IS (Allsv.) Rögle BK (Allsv./SHL) Villacher SV (EBEL)
Alen Bibic (serb. Ален Бибић, Alen Bibić; s. 16. lokakuuta 1991 Ugao, Jugoslavian sosialistinen liittotasavalta) on ruotsalais-serbialainen jääkiekkopuolustaja, joka edustaa SM-liigajoukkue Turun Palloseuraa.
Pelityyli

TPS:n pelaajakoordinaattori Tomi Kallion mukaan Bibic on isokokoinen ja fyysinen puolustaja, jonka vahvuudet ovat puolustuspelissä. Kallion mukaan hän tuo joukkueeseensa rutiinia, osaamista sekä turvaa omalle maalinedustalle. Kallion mielestä hän voi käyttää Bibicistä surutta sanaa "järkäle".
Muuta

Bibicin pikkuveli Almen pelasi omalla urallaan puolustajana yhteensä 170 SHL-ottelua. Veljekset pelasivat joukkuetovereina Leksands IF:ssä ja Rögle BK:ssa.
Alen Bibicin tyttöystävä on serbialaistaustainen Ruotsin naisten jalkapallomaajoukkuemaalivahti Zećira Mušović.
Aidan Dudas

| Aidan Dudas> Henkilötiedot |
| --- | --- |
Syntynyt: 15. kesäkuuta 2000 (ikä 24) Parry Sound, ON, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  oikea
Pituus:  173 cm
Paino:  77 kg
Seura
Seura:  TPS
Sarja:  SM-liiga
Pelinumero:  27
Pelaajaura
Pääsarjaura:  2023–
Aik. seurat:  Ontario Reign (AHL)
NHL-varaus:  113. varaus, 2018 Los Angeles Kings
Aidan Dudas (s. 15. kesäkuuta 2000 Parry Sound, Ontario, Kanada) on kanadalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan vasen laitahyökkääjä. Dudas laukoo oikealta.
Ura > Maajoukkueura

| Mitalit> Maa:   Kanada.Miesten jääkiekko. Nuorten olympialaiset  | Mitalit> Maa:   Kanada.Miesten jääkiekko. Nuorten olympialaiset  | Mitalit> Maa:   Kanada.Miesten jääkiekko. Nuorten olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Lillehammer 2016 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Tšekki 2020 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2017 | jääkiekko |  |
Dudas pelasi alle 20-vuotiaiden MM-kilpailuissa vuonna 2020, jolloin hän voitti maailmanmestaruuden. Dudas pelasi myös alle 18-vuotiaiden MM-kilpailuissa vuonna 2018 sekä alle 18-vuotiaiden Ivan Hlinkan muistoturnauksessa vuonna 2017, jolloin hän voitti kultaa. Dudas edusti myös Canada Blackin joukkuetta World U-17 Hockey Challengessa vuonna 2016, jolloin hän toimi joukkueensa varakapteenina ja voitti hopeaa. Dudas oli tehoilla 1+4=5 Canada Blackin paras syöttäjä ja hän jakoi joukkueen sisäisen pistepörssin voiton Allan McShanen ja Adam McMasterin kanssa. Dudas edusti myös Kanadan alle 16-vuotiaiden maajoukkuetta Norjan Lillehammerissa pelatuissa nuorten talviolympialaisissa vuonna 2016, jolloin hän voitti hopeaa.
Muuta

Dudasin isovelipuoli Jackson Kuhn on pelannut puolustajana Suomen ja Saksan alemmissa sarjoissa. Dudasin biologinen äiti kuoli ALS-tautiin, kun Aidan oli nelivuotias.
Dudasilla on unkarilaisia sukujuuria.
Ana Borges

Ana Borges elokuussa 2015.
Ana Catarina Marques Borges (s. 15. kesäkuuta 1990) on portugalilainen jalkapalloilija. Hän on pelipaikaltaan hyökkääjä. Hän on pelannut Portugalin naisten maajoukkueessa ennen vuoden 2022 EM-kilpailuja 144 maaottelua ja tehnyt niissä 11 maalia. Hän pelasi ensimmäisen naisten maaottelunsa maaliskuussa 2009.
Borges on kotimaansa seurojen lisäksi edustanut muun muassa espanjalaista Atlético Madridia ja englantilaista Chelseaa.
Arttu Hyry

| Arttu Hyry> Henkilötiedot |
| --- | --- |
Syntynyt: 6. huhtikuuta 2001 (ikä 23) Oulu, Suomi
Kansalaisuus:   Suomi
Jääkiekkoilija
Lempinimi:  Villieläin, Hyrsky, Rajakylän Leijona, R2-D2
Pelipaikka:  keskushyökkääjä
Maila:  oikea
Pituus:  187 cm
Paino:  95 kg
Seura
Seura (P):  Dallas Stars
Sarja:  NHL
Nyk. seura:  Texas Stars (AHL)
Pelinumero:  12
Pelaajaura
Pääsarjaura:  2020–
Aik. seurat:  Kärpät (SML)
Arttu Hyry (s. 6. huhtikuuta 2001 Oulu) on suomalainen jääkiekkoilija, joka pelaa NHL-seura Dallas Starsin organisaatiossa. Hän on pelannut kaudella 2024–2025 pääasiassa AHL-joukkue Texas Starsissa. Hyry on pelipaikaltaan keskushyökkääjä, mutta hän osaa pelata myös laidassa. Hän laukoo oikealta. Oulun Kärppien entinen urheilutoimenjohtaja Harri Aho on kuvaillut Hyryä pelityyliltään voimahyökkääjäksi.
Ura > Maajoukkueura

Hyry edusti Suomea MM-kilpailuissa vuonna 2024. Hän teki turnauksessa kahdeksassa ottelussa tehot 2+1=3. Hyryn molemmat maalit syntyivät alkulohkon ottelussa Norjaa vastaan. Hänen ensimmäinen maalinsa jäi Suomen 1–4-voittoon päättyneen ottelun voittomaaliksi. Hyry valittiin joukkueensa ottelun parhaaksi pelaajaksi. Yhteensä hän on pelannut 19 A-maaottelua tehopistein 5+5=10. Hyry teki A-maajoukkuedebyyttinsä 14. joulukuuta 2023 Swiss Ice Hockey Gamesin Prahan O2 Arenassa pelatussa avausottelussa Tšekkiä vastaan. Hänet merkittiin Suomen nelossentteriksi laidoilleen Saku Mäenalanen ja Miikka Salomäki. Ensimmäisen A-maajoukkuemaalinsa Hyry teki turnauksen päätösottelussa 17. marraskuuta 2023 Zürichissä isäntäjoukkue Sveitsiä vastaan.
Muuta

Hyry opiskelee tuotantotaloutta Oulun yliopistossa.
Arianna Caruso

Arianna Caruso (s. 6. marraskuuta 1999) on italialainen jalkapalloilija. Hän on pelipaikaltaan keskikenttäpelaaja. Hän pelaa Italian naisten maajoukkueessa ja edustaa kotimaassaan Juventusta.
Aku Koskenvuo

| Aku Koskenvuo> Henkilötiedot |
| --- | --- |
Syntynyt: 26. helmikuuta 2003 (ikä 21) Espoo, Suomi
Kansalaisuus:   Suomi
Jääkiekkoilija
Pelipaikka:  maalivahti
Pituus:  193 cm
Paino:  82 kg
Seura
Seura:  Harvard Univ. (NCAA)
Seurat:  Blues (juniorit) –2020, HIFK (juniorit) 2020–2022
NHL-varaus:  137. varaus, 2021 Vancouver Canucks
Aku Koskenvuo (s. 26. helmikuuta 2003 Espoo) on suomalainen jääkiekkomaalivahti, joka pelaa Harvard Univ. (NCAA):ssa. Aku murtaa myyttiä "ettei lätkäjätkä pärjää koulussa". Keskiarvo lukiossa oli 9,7. Aku Koskenvuo on myös ensimmäinen suomalainen jääkiekkoilija, joka pääsi Harvardin yliopistoon.
Koskenvuo on ollut myös mukana Suomen alle 18-vuotiaiden jääkiekkomaajoukkueessa (2021).
Antti Keinänen

Antti Keinänen on suomalainen balettitanssija. Hän on ollut kiinnitettynä Suomen Kansallisbalettiin vuodesta 2000 alkaen, ja on toiminut 1. solistitanssijana vuodesta 2010. Keinänen on valmistunut Suomen kansallisoopperan balettikoulusta vuonna 1995 opettajinaan muun muassa Ilkka Lampi ja Jarmo Rastas. Keinänen on palkittu Tanssin kukan Nuppu-palkinnolla 2001 ja Pro Dance -palkinnolla 2003.
Balettitanssijan uran lisäksi Antti Keinänen on esiintynyt Helsingin kaupunginteatterin Billy Elliot -musikaalissa 2015 aikuisen Billyn roolissa. Hän on osallistunut joulukuussa 2020 MTV3-kanavalla esitettyyn Laulu rakkaudelle – Secret Song Suomi -ohjelmaan, jossa hän ja näyttelijä-laulaja Irina Björklund yllättivät Jorma Uotisen esityksellään "Balladi elokuvasta Klaani” -kappaleesta kunnoittaakseen tämän uraa.
Keinäsen puoliso on balettitanssija Teemu Tainio.
Alysa Liu

| Mitalit | Mitalit | Mitalit |  |
| --- | --- | --- | --- |
|  Alysa Liu vuonna 2019 |  Alysa Liu vuonna 2019 |  Alysa Liu vuonna 2019 |  |
Maa:  Yhdysvallat
| MM-kilpailut  | MM-kilpailut  | MM-kilpailut  |  |
|  Pronssia | Montpellier 2022 | yksinluistelu |  |
Alysa Liu (s. 8. elokuuta 2005) on yhdysvaltalainen taitoluistelija.
Hän on historian nuorin luistelija joka on saavuttanut Yhdysvaltain-mestaruuden, sillä Liu voitti ensimmäisen kultansa vain 13-vuotiaana. Seuraavana vuonna hän teki lisää historiaa uusimalla mestaruutensa. Kansainvälisesti junioritasolla kilpaillessaan hän saavutti 2019-2020 kaudella MM-pronssia, kaksi juniorien Grand Prix-kultaa ja Grand Prix finaalin hopeamitalin.
Liu tiedetään erityisesti hänen hyppylahjoistaan, sillä hän on ensimmäinen amerikkalaisnainen joka on hypännyt kilpajäillä neloishypyn ja ensimmäinen amerikkalainen juniorinainen joka on taitanut kolmoisakselin. Hän on myös historian ensimmäinen naisluistelija joka on esittänyt samassa ohjelmassa sekä kolmoisakselin että neloishypyn.
Kummassakin aikuisten sarjan Grand Prix-kilpailussaan 2021 Liu sijoittui viiden parhaan joukkoon mutta jäi niukasti mitaleilta. Samalla kaudella hän saavutti MM-pronssia ja sijoittui vuoden 2022 talviolympialaisissa Pekingissä yksinluistelun seitsemmänneksi pistein 208,95.
9. huhtikuuta 2022 vain 16-vuotias Liu ilmoitti Instagramin kautta lopettavansa kilpaluistelun. Hän kertoi olevansa tyytyväinen saavutuksiinsa ja "haluavansa siirtyä eteenpäin elämässään".
Andrew Redmayne

Andrew Redmayne elokuussa 2022.
Andrew Redmayne (s. 13. tammikuuta 1989 Gosford) on australialainen jalkapalloilija, pelipaikaltaan maalivahti. Hän edustaa kotimaansa liigassa Sydney FC:tä. Hänen aiempia pääsarjaseurojaan ovat olleet Central Coast Mariners, Brisbane Roar, Melbourne City ja Western Sydney Wanderers. Hän on voittanut Australian-mestaruuden vuosina 2011, 2012, 2017, 2019 ja 2020 mutta vain kahdella viimeisellä kerralla hän oli ykkösmaalivahti. Hän voitti Australian cupin vuonna 2017.
Redmayne pelasi Australian alle 20- ja alle 23-vuotiaiden maajoukkueissa. Hän on pelannut Australian A-maajoukkueessa kolme ottelua: kesäkuussa 2019 ystävyysottelussa Etelä-Koreaa, kesäkuussa 2021 MM-karsintaottelussa Nepalia ja kesäkuussa 2022 saman vuoden MM-kilpailujen jatkokarsintaottelussa Perua vastaan, kun hän tuli vaihdosta kentälle jatkoajan lopulla rangaistuspotkukilpailua varten; hän torjui perulaisista kuudentena vuorossa olleen Alex Valeran laukauksen, mihin ratkesi Australian paikka MM-lopputurnaukseen.
Richard

| Richard |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Rikhard, Riku
Vastineita eri kielissä:  Ricardo, Reichard, Rikard, Rick, Dick
Nimen alkuperä:  muinaissaksalainen, mahtava, rohkea
Infobox OKNimi-testi OK: 
Richard on monissa maissa yleinen miehen etunimi. Nimi on muinaissaksalaista alkuperää ja on yhdistetty sanoista rich, joka merkitsee mahtavaa, ja hard, joka merkitsee rohkeaa. Nimen muunnoksia eri kielissä ovat muun muassa Ricardo ja Rikard, suomessa Rikhard ja Riku. Nimeä ei tässä muodossaan ole suomalaisessa kalenterissa, mutta Rikhardin nimipäivä on 7. helmikuuta. Richard esiintyy myös sukunimenä.
Digi- ja väestötietoviraston tietojen mukaan Suomessa on helmikuuhun 2025 mennessä ollut 6094 Richard-nimistä henkilöä.
Richard on ollut keskiajalla myös muutaman Englannin kuninkaan nimi, mutta heistä käytetään suomen kielessä vakiintuneesti nimimuotoa Rikhard.
Tunnettuja Richardeja > Kuvitteellisia Richardeja

Richard, Springfieldin ala-asteen oppilas tv-sarjassa Simpsonit
Richard Alpert, tv-sarjassa Lost
Richard Bucket, tv-sarjassa Pokka pitää
Richard Connelly, vakuutustarkastaja tv-sarjassa Surface
Richard Diamond, yksityisetsivä tv-sarjassa Richard Diamond, Private Detective
Richard Fisk, antisankari Marvel Comicsin sarjakuvissa
Richard Poole, rikoskomisario televisiosarjassa Murha paratiisissa
Richard Webber, tv-sarjassa Greyn anatomia
Tunnettuja Richardeja > Richard sukunimenä

André Richard (s. 1937), kanadalainen katolinen arkkipiispa
Anthony Richard (s. 1996), kanadalainen jääkiekkoilija
Charles Richard-Hamelin (s. 1989), kanadalainen pianisti
Cliff Richard (s. 1940), brittiläinen pop- ja rocklaulaja
Cyprien Richard (s. 1979), ranskalainen alppihiihtäjä
Gloria Richard (s. 1934), kanadalainen sopraano ja musiikkipedagogi
Henri Richard (1936–2020), kanadalainen jääkiekkoilija
Jean Richard (1921–2001), ranskalainen näyttelijä
Maurice Richard (1921–2000), kanadalainen jääkiekkoilija
Pascal Richard (s. 1964), sveitsiläinen maantiepyöräilijä
Pierre Richard (s. 1934), ranskalainen näyttelijä
Tanner Richard (s. 1993), sveitsiläinen jääkiekkoilija
Aiheesta muualla

Kuvia tai muita tiedostoja aiheesta Richard Wikimedia Commonsissa
Anja Sønstevold

Anja Sønstevold (2016)
Anja Sønstevold (s. 21. kesäkuuta 1992) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa maaliskuun 2024 loppuun mennessä 31 maaottelua ja tehnyt niissä yhden maalin. Hän pelasi EM-kilpailuissa 2017 yhden ottelun: hän tuli alkulohko-ottelussa Belgiaa vastaan vaihdosta kentälle toiselle puoliajalle. EM-kilpailuissa 2022 hän pelasi avauskokoonpanossa Norjan ensimmäisessä alkulohko-ottelussa Pohjois-Irlantia vastaan. MM-kilpailuissa 2023 hän tuli vaihdosta kentälle Norjan kaikissa kolmessa alkulohko-ottelussa.
Sønstevold on edustanut Norjan liigassa Kolbotnia ja Lillestrømiä. Kaudella 2020–2021 hän edusti Ranskassa Fleury 91:tä. Elokuussa 2021 hän siirtyi Italian Serie A:ssa pelaavaan Interin joukkueeseen ja tammikuussa 2024 saman sarjan AS Romaan. Hän on pelannut Serie A:ssa maaliskuun 2024 loppuun mennessä 58 ottelua ja tehnyt niissä kaksi maalia.
Brandon Hagel

| Brandon Hagel |
| --- | --- |

Henkilötiedot
Syntynyt: 28. elokuuta 1998 (ikä 26) Saskatoon, Saskatchewan, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  77 kg
Seura
Seura:  Tampa Bay Lightning
Sarja:  NHL
Pelinumero:  38
Pelaajaura
Pääsarjaura:  2019–
Aik. seurat:  Chicago Blackhawks (NHL)
NHL-varaus:  159. varaus, 2016 Buffalo Sabres
Brandon Hagel (s. 28. elokuuta 1998 Saskatoon, Saskatchewan) on kanadalainen jääkiekkoilija. Hagel pelaa NHL-joukkue Tampa Bay Lightningissa.
Ura > Seuraura

Maaliskuussa 2022 Chicago Blackhawks kauppasi Hagelin ja vuosien 2022 ja 2024 neljännen kierroksen varausvuorot Tampa Bay Lightningiin vaihdossa Taylor Raddyshiin, Boris Katchoukiin sekä vuosien 2023 ja 2024 ensimmäisen kierroksen varausvuoroihin. Elokuussa 2023 Hagel teki Lightningin kanssa kahdeksan vuoden mittaisen ja yhteensä 52 miljoonan dollarin arvoisen jatkosopimuksen.
Aaro Niiranen

Aaro Niiranen (s. 10. toukokuuta 1940) on suomalainen poliitikko, joka toimi vuosina 1984–1989 Suomen Maaseudun Puolueen puoluesihteerinä ja sitä ennen puolueen järjestöpäällikkönä. Vuosina 1990–1994 Niiranen oli Yleisradion vastaperustetussa palvelujohtajan tehtävässä. Koulutukseltaan hän on rakennusmestari.
Azzedine Ounahi

Azzedine Ounahi (arab. عز الدين أوناحي‎, ‘Izz ad-Dīn ’Ūnāḥī; s. 19. huhtikuuta 2000 Casablanca) on marokkolainen jalkapalloilija, pelipaikaltaan keskikenttäpelaaja. Hän edustaa Ranskan Ligue 1:ssä pelaavaa Angersia. Hän on pelannut Marokon maajoukkueessa tammikuusta 2022 alkaen.
Ounahi siirtyi kotimaastaan Ranskaan kesällä 2018. Hän pelasi kaksi kautta Strasbourgin reservijoukkueessa. Kaudella 2020–2021 hän pelasi kolmannen sarjatason US Avranchesissa. Kesällä 2021 hän siirtyi Angersiin. Hän pelasi kaudella 2021–2022 Ligue 1:ssä 32 ottelua, joista puolet avauskokoonpanossa, ja teki niissä kaksi maalia, yhden elokuussa ensimmäisessä pääsarjaottelussaan Lyonia vastaan ja yhden marraskuussa Lilleä vastaan. Kaudella 2022–2023 hän on pelannut marraskuun loppuun mennessä Ligue 1:ssä 14 ottelua, joissa 13 kertaa avauskokoonpanossa.
Ounahi pelasi Marokon A-maajoukkueessa ensimmäiset kolme otteluaan tammikuussa 2022 Afrikan-mestaruuskilpailujen alkulohkossa. Maaliskuussa 2022 hän teki kaksi maalia MM-karsintaottelussa Kongon demokraattista tasavaltaa vastaan. MM-kilpailuissa 2022 Marokko eteni ensimmäisenä afrikkalaismaana välieriin, ja Ounahi pelasi avauskokoonpanossa kuusi ottelua ja tuli pronssiottelussa vaihdosta kentälle. Hän on jouluun 2022 mennessä pelannut 17 maaottelua, joissa hän on ollut 14 kertaa avauskokoonpanossa, ja tehnyt niissä kaksi maalia.
Aarni Soivio

Aarni Juhani Soivio (s. 14. tammikuuta 1997) on suomalainen muusikko, lauluntekijä, graafinen suunnittelija, vaatesuunnittelija ja valokuvaaja.
Soivio on pop-yhtye KUUMAAN basisti. Hän on ollut kirjoittamassa useita Emma-palkitun yhtyeen kappaleita, muun muassa singlejä "Edelleen sua" ja "Ylivoimainen". ”Ylivoimaisen” yhtye esitti vuoden 2023 Uuden musiikin kilpailussa ja sijoittui kisassa lopulta viidenneksi. Kappaletta on striimattu Spotifyssa yli 20 miljoonaa kertaa, ja se nousi toukokuussa 2023 Suomen virallisen radiolistan kärkeen.
Soivio vastaa Kuumaan visuaalisesta ilmeestä. Hän on suunnitellut muun muassa yhtyeen logot, levynkannet ja oheistuotteet.
Soivio on myös suunnitellut oheistuotteita muille artisteille, kuten yhtyeelle Emma & Matilda. Soivio loi heille ”hahmot”- nimisen painotuote sarjan.
Filip Warén

Filip Nathanael Warén (26. maaliskuuta 1864 Suonenjoki – 27. marraskuuta 1901 Pori) oli suomalainen filosofian maisteri, toimittaja ja taloudenhoitaja. Hän oli jäsenenä Päivälehden ensimmäisessä toimituksessa.
Filip Warénin vanhemmat olivat kirkkoherra, rovasti Johan Warén (1827–1883) ja Adolfina Maria Aschan (k. 1914). Hän pääsi ylioppilaaksi Kuopion lyseosta 1882 ja valmistui Helsingin yliopistosta filosofian kandidaatiksi ja maisteriksi 1890.
Filip Warén tuli toimittajaksi vuonna 1889 perustettuun Päivälehteen. Hän toimi myös ylioppilaskunnan taloudenhoitajana ja oli pikakirjoittajana ja pikakirjoituskanslian päällikkönä kirkolliskokouksissa ja useilla säätyvaltiopäivillä pappis- ja talonpoikaissäädyissä. Vuonna 1895 Warén muutti Poriin, jossa hän toimitti ja julkaisi Sanomia Porista -lehteä kahden vuoden ajan ja oli sitten kesästä 1899 lähtien Satakunta-lehdessä toimittajana ja väliaikaisesti vastaavana toimittajana. Warén oli muutamia vuosia myös Porin lääninsairaalan taloudenhoitajana ja opetti pikakirjoitusta Porin kauppaopistossa.
Filip Warén oli naimisissa vuodesta 1897 Matilda Wilhelmina Björkmanin kanssa. Filip Warenin veljiä olivat Turkin sotaan upseerina osallistunut Johannes Immanuel (Jussi) Warén (1853–1912), Jyväskylän ja Salon piirilääkäri Eliel Jonathan Warén (1854–1928), Tohmajärven kirkkoherra Teofil Gideon Warén (1859–1914), Nilsiän kirkkoherra Gustaf Adolf Walveranta, ent. Warén (1861–1938), Mikkelin piirilääkäri Aron Josef Warén (1867–1933), torpparikysymystä tutkinut maisteri Aksel Wilhelm Warén (1869–1899) ja toimistosihteeri, maisteri Paavo Filemon Warén (1872–1933).
Amalie Håkonsen Ous

| Amalie Håkonsen Ous |
| --- | --- |

Henkilötiedot
Syntynyt: 23. huhtikuuta 1996 (ikä 28)
Uran tiedot
Laji:  maastohiihto
Paras sijoitus:  18.
Amalie Håkonsen Ous (s. 23. huhtikuuta 1996) on norjalainen maastohiihtäjä, joka on erikoistunut sprinttimatkoille.
Hän voitti nuorten maailmanmestaruuskilpailussa 2016 Rasnovissa kultaa sprinttihiihdossa. Samoissa kisoissa hän hiihti ensimmäisen osuuden hopeaa tuoneessa Norjan viestijoukkueessa.
Hänen ensimmäinen maailmancup-osallistumisensa oli Drammenin sprintissä maaliskuussa 2015. Kaudella 2022–2023 hän oli 61. naisten hiihdon sprintticupissa.
Biniam Girmay

| Biniam Girmay |
| --- | --- |
 Biniam Girmay Tour de la Provence -kilpailussa 2021.
Henkilötiedot
Koko nimi:  Biniam Girmay Hailu
Syntynyt: 2. huhtikuuta 2000 (ikä 24)
Kansalaisuus:  Eritrea
Pyöräilijä
Pituus:  184 cm
Paino:  70 kg
Joukkue:  Intermarché-Wanty
Laji:  maantiepyöräily
Rooli:  ajaja
Ajajatyyppi:  kirimies
Ura
Amatöörijoukkue(et)
2019:  Centre Mondial Du Cyclisme
Ammattilaisjoukkue(et)
2020–2021  2021–:  Nippo–Delko–One Provence / Delko Intermarché-Wanty-Gobert Matériaux / Intermarché-Circus-Wanty / Intermarché-Wanty
Suurimmat voitot
 Gent–Wevelgem 2022 Italian ympäriajo,  etappi Ranskan ympäriajo, pistekilpailu 2024, 3 etappia 
 Tiedot päivitetty: 21. heinäkuuta 2024 
Biniam Girmay Hailu (s. 2. huhtikuuta 2000 Asmara) on eritrealainen maantiepyöräilijä, ajajatyypiltään kirimies. Hän aloitti ammattilaisuransa Nippo–Delko–One Provence -joukkueessa 2020 ja siirtyi UCI World Tour -tasolla kilpailevaan Intermarché-Wanty-Gobert Matériaux -talliin kesken kauden 2021. Hän edustaa edelleen samaa joukkuetta, nimeltään nyt Intermarché-Wanty.
Girmay saavutti MM-hopeaa alle 23-vuotiaiden maantieajossa Flanderissa 2021. Hän voitti Gent–Wevelgem-klassikon 2022 oltuaan paras neljän ajajan loppukirissä. Hän oli ensimmäinen afrikkalainen Gent–Wevelgemin voittaja. Saman vuoden Italian ympäriajossa hän voitti kymmenennen etapin. Hän joutui keskeyttämään kilpailun tämän jälkeen saatuaan palkintojenjakotilaisuudessa samppanjapullon korkista silmävamman. Ranskan ympäriajossa 2024 hän voitti Torinoon päättyneen kolmannen, Colombey-les-Deux-Eglisesiin päättyneen kahdeksannen ja Villeneuve-sur-Lotiin päättyneen 12:nnen etapin. Hän voitti myös pistekilpailun.
Saavutuksia

Lähteet: Pro Cycling Stats, Cycling Archives
Anželika Terljuha

| Mitalit | Mitalit | Mitalit |  |
| --- | --- | --- | --- |
|  Anželika Terljuha Tokion olympialaisten hopeamitalistina. |  Anželika Terljuha Tokion olympialaisten hopeamitalistina. |  Anželika Terljuha Tokion olympialaisten hopeamitalistina. |  |
Maa:  Ukraina
Naisten karate
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | alle 55 kg |  |
Anželika Terljuha (s. 27. maaliskuuta 1992 Odessa) on ukrainalainen karateka. Hän saavutti vuonna 2021 Tokion olympialaisissa hopeaa alle 55-kiloisten kumitessa hävittyään loppuottelusssa Bulgarian Ivet Goranovalle pistein 1–5.
Anželika Terljuha Tokion olympialaisissa ottelemassa Japanin Miho Miyaharaa vastaan.